Is-Sliem ghalik Marija… Il-Kap Kappella tal- Viżitazzjoni 'Ta' Wejda' fil-Mosta MI Wara t-tħabbira ta' l-Anġlu Gabriel, episodju importanti fil-ħajja tal-Madonna kien dak meta marret iżżur lill-Qariba tagħHa Santa Eliżabetta. Din il-laqgħa nsibuha rrakkuntata fl-Iskrittura Mqaddsa u kienu bosta dawk l-Artisti magħrufa li ppreżentaw din il-laqgħa fuq it-tila tagħhom u permezz ta' statwi sbieħ. F'Għawdex il-Bażilika tar-raħal ta' l-Għarb hija ddedikata lill-Viżitazzjoni ta' Marija lill- Eliżabetta, u hemm ukoll Kappella ħelwa ħafna mal-ġemb tal-Wied tal-Lunzjata fil-limiti tal-Belt Victoria bl-istess Titular, filwaqt li fil- Mosta nsibu Kappella ħelwa ħafna magħrufa bħala 'Ta' Wejda'. Din tinsab fi Triq it-Torri f'daqsxejn ta' wesgħa żgħira wara t-'Torri Cumbo'. L-istorja ta' din il-Kappella teħodna lura sew fis-snin meta fl-inħawi kien hemm It-Tbabbira ta' l-Anġlu Gabriel Knisja f'għar li kienet iddedikata lill-Madonna. tal-Kappella 'Ta' Wejda' Jingħad li din il-Knisja fil-għar kienet ġiet ikkonsagrata minn seba' Isqfijiet li waqt li kienu sejrin lura lejn pajjiżhom minn xi Kruċjata, l-ġifen tagħhom kien inqabad f'tempesta qalila u ġew nawfragati f'Malta fejn wara xi żmien kienu mietu bil-pesta. Meta waslu l-Għarab f'Malta n-nies ta' l-inħawi ħasbu li dawn kienu ser jipprofanaw l-għar u għalhekk raw kif għamlu biex għattew l-għar u sal-lum għadu ħadd ma jaf sewwa fejn jinsab dan l-għar. Fir-rapport ta' Monsinjur Dużina fl-1575 hemm miktub li skond tradizzjoni soda li fl-inħawi kien hemm għar li fih kien hemm Knisja ddedikata lill-Madonna li kienet ġiet ikkonsagrata minn seba' Isqfijiet, għalhekk din il- Kitba tikkonferma dak li jingħad dwar dan l-għar. Il-Knisja li hemm illum mbniet minn Damiano Bonnici fl-1610. Dan kien mlaqqam ta' Wejda għaldaqstant il- laqam intrabat mal-Kappella. L-Ewwel Kwadru Titulari li kien hemm fil-Kappella kien sar fuq ieħor li Damiano kien ra f'Ruma fejn kien talab lil wieħed pittur biex jagħmillu wieħed bħalu. Il-Kwadru li llum jinsab fis-Sagristija tal-Kappella, naraw fih il-figuri ta' Damiano u l-Familja tiegħu qegħdin jagħtu qima lill- Madonna. Il-Kwadru sar fis-sena 1605. Il-Kwadru Titulari li naraw illum sar fis-sena 1930, mill-Artist Ġużi Maria Caruana. Dan il-kwadru qiegħed fi prospettiva sabiħa ħafna li fil-ġnub tagħha hemm żewġ Kwadri oħrajn. Dawn juru t-Tħabbira ta' l-Anġlu Gabriel lill-Ma- donna u t-Tlugħ fis-Sema tal-Madonna bir-ruħ u bil-ġisem. Dan il-Kwadru ta' l- Festa Titulari Marija Annunzjata — Festa 2006 EEoja Is-Sliem għalik Marija… Assunta kien għamel xi żmien iservi bħala Kwadru Titulari fir-Rotunda sakemm kien qiegħed jiġi mkabbar il-Kwadru Titulari mill-Art- ist Pasquale Buhagiar biex jitqiegħed fil-Knisja l-ġdida. Fuq il-prospettiva ta' l- Altar hemm Kwadru tas- S.S.M.U. Salvatur. Waqt il- jiem tal-Festa li tiġi ċċelebrata nhar l-ewwel Ħadd fuq il-11 ta' Ottubru, ' il-Kappella tintrama b'mod xieraq bid-Damask, Ventartali, Fjuretti, Gandlieri arġentati u statwi ta' l-Appostli. Jiġi armat ukoll iz-zuntier bil-bnadar u t-trofej. Jidher li din il-Kappella kellha xi renti tajbin, dan għaliex meta kienet qegħda timbena r-Rotunda tal-Mosta l-Kappillan ta' dak iż-żmien Dun Ġammari Schembri, kien talab il-permess tas-Santa Sede biex ir-renti tal-Knejjes iż-żgħar li kien hemm fil-limiti tal-Mosta jmorru kollha għall-bini tal-Knisja l-ġdida. Il-Prokuratur ta' din il-Kappella 'Ta' Wejda' kien talab permess biex iżomm uħud minn dawn ir-renti li kellha l-Kappella, għaldaqstant, baqa' jżomm id-dritt ta' flixkun żejt għal kull għalqa li kellha. Ħafna minn dawn ir-renti kien ħallihom lill- Kappella l-istess Damiano Bonnici, peress li dan kien xtaq li l-quddiem il- Kappella tkun tista' tibqa' tinżamm fi stat tajjeb. Nhar il-15 ta' Marzu 1942 il- Kappella ġiet milquta bil-bombi tal-għadu waqt wieħed mill-ħafna attakki li kienu jsiru fuq il-Mitjar ta' Ta' Qali. Sentejn wara l-Kappella ġiet miftuħa mill- ġdid u tqiegħdet lapida fuq il-bieb tal-Knisja, biex jiġi mfakkar dan l-avveniment. L-istatwa tal-Viżitazzjoni saret minn Wistin Camilleri u tbierket mill-Kapuċċin Patri Dumink nhar l-10 ta' Ottubru, 1956. Is-Sagristija li hemm biswit il-Kappella mbniet fis-sena 1953, fiha hemm Altar żgħir li fuqu hemm il-Kwadru Titulari l-qadim li semmejna aktar qabel. L- Altar Maġġur tal-Kappella sar fis-sena 1964 u tbierek mill-Arċipriet tal-Mosta Dun Bert Bezzina. Is-saqaf tal-Kappella huwa ddekorat bil-pittura, u fuq il-bieb il-kbir hemm il-gallarija ta' l-orgni. Din il-Kappella qatt ma ġiet ipprofanata u dejjem kienet fi stat tajjeb. Dan kollu kien il-frott tal-ħidma kontinwa ta' Dun Anġ Dingli u Karmnu Debattista li damu madwar 50 sena bħala Prokuraturi tal-Kappella. Mill-festa ta' Lapsi tas-sena 1957 sa ftit ta' snin ilu l-Prokuratur tal-Kappella kien Toni Debattista. Fil-preżent qed jieħdu ħsiebha l-familjari tiegħu. Din il-Kappella hija waħda mill-ħafna li għandna f'pajjiżna, imżejna bi stejjer u tradizzjonijiet ħelwin li tajjeb li l-ġenerazzjonijiet li jiġu warajna jkunu jafu bihom u jieħdu ħsiebhom. Festa Titulari Marija Annunzjata -— Festa 2006 l125